ming030890/wiki-yue-high-quality huggingface dataset:
司徒法正

司徒法正（1948年2月23號—），原名司徒錫泉，係一位澳門玄學師傅、風水師。早年就讀培正中學，細個做過飛車黨，夜總會經理同埋生意人。有二仔一女，其中司徒法基子承父業。

入行過程
司徒法正向媒體自述，1987年經過澳門觀音堂時得人指點，從而踏足玄學界。1988年開設澳門玄學館場，做相學，風水，命理八字，占卜，法科儀式等。其後，司徒受中國龍虎山授籙成為「中國江西龍虎山授籙法師」。之後，做過澳門新口岸「澳門國際金裝四面佛殿」主持，兼慈善機構「善德堂」創辦人。媒體冠譽佢做「運財福星」。
司徒用格言「一點神靈無界限，萬千佛道同一源。」開設「澳門道教總會」、「淳風道觀」、「澳門金裝四面佛殿」、「淳風道六壬伏英館」、「中華玄學道術研究學院」同埋「中華玄學網站(Kingofmaster.com)」。

千億遺產案法科風水專家證人
2009年香港，高等法院開審龔如心遺產案。司徒成為華懋慈善基金律師團一方法科風水專家證人出庭作供，係全世界司法界首例用法科資深風水師做報告。審判中，對方律師陳景生指司徒法正證供涉抄襲台灣文章，司徒辯稱係引經據典。。2010年2月2號，司徒師傅對高等法院判華懋慈善基金勝訴表示高興。

相簿大王馮廣發家族爭產案
2015年相簿大王馮廣發家族爭產案，馮美儀請過司徒法正。但其後相方鬧翻並互告對方。

風水顧問
司徒師傅擔任過多間上巿公司，企業法科風水顧問，包括雅居樂地產控股有限公司、內蒙古小肥羊餐飲連鎖有限公司、德國西門子國際集團控股有限公司、深圳市龍浩國際投資集團有限公司、英皇集團、新傳媒集團、香港有線電視、美聯地產集團旗下分公司、東洋旅行社、歐化家俬等。
另外，司徒師傅亦係澳門各大賭場御用法科風水師，當中包括新葡京娛樂場、舊葡京娛樂場、金沙娛樂場，星際娛樂場等。2004年時，司徒遠赴瓦努阿圖（Vanuatu）勘察當地風水，期間同該國外交部長及總理見面，講風水嘢。之後，被對方委任駐澳門名譽領事，係首個玄學風水師獲呢個身份。

流行文化
司徒師傅上有線「怪談」長期做嘉賓主持，其中佢好多節目對白如「大顯威靈」、「出事架嘛」更成香港網民潮語。而「怪談」節目有三套電影版都有佢份，分別係「怪談電影版」，「怪談之屍骸之路」同埋「怪談之撩鬼」。有線電視怪談結束後，司徒就上無綫電視生活台拍攝「詭異怪談」。
司徒華

司徒華（Szeto Wah，1931年2月28號—2011年1月2號）係香港民主黨黨鞭同支聯會創會主席，香港立法會前議員。本名司徒衛華；花名華叔，喺香港出世，鄉下喺廣東開平。亦因為對六四事件嘅睇法問題而同中華人民共和國中央政府唔啱。2011年1月2號因癌逝世。

個人介紹
1931年：喺香港出世
1950年：皇仁書院畢業
1952年：葛量洪師範學院畢業，係嗰間學校第一屆畢業生
1969年：葛量洪師範校友會觀塘學校做校長，直到1990年
1973年：領導非學位教師罷課去爭取更高薪酬，做工運領袖
1978年：爭取中文成為主要教學語言，發起第二次中文運動
1978年：捲入金禧中學校董會貪污事件
1980年代初：領導香港教育界抗議日本篡改日本教科書中侵華歷史部份
1985年：以立法局教育界功能組別入立法局
1985年：同李柱銘同時獲中華人民共和國中央政府委任基本法起草委員會委員
1989年：六四事件後成立支聯會，並任首屆主席直到過身。自此同中央政府決裂，李柱銘同時退出基本法起草委員會
1991年：由地區直選晉身立法局
1995年：連任立法局議員
1995年：同年同杜葉錫恩爭市政局觀塘北議席。票站外杜葉錫恩拒絕同司徒華握手。最後司徒華以9175票，57.2%贏出選舉。
1997年7月：同其他泛民主派議員杯葛臨時立法會，直到1998年香港特別行政區第一屆立法會選舉
2004年：對外宣佈唔再競選立法會議員，但仍然擔任支聯會同民主黨職務。
2007年：因為出席民間電台嘅六四論壇被拉，被質疑有政治性。
2008年4月20號：喺維園舉行嘅城市論壇上，唔少市民針鋒相對鬧司徒華用「人權聖火」抗拒奧運聖火，係蓄意阻撓同破壞奧運聖火喺香港嘅傳遞。
2010年2月：佢確診第四期肺癌，同時反對五區公投，被社民連梁國雄鬧「癌症上腦」。
2011年1月2號：因癌病逝世。
司徒瑞祈

司徒瑞祈（Charles Szeto，1979年1月5號—），花名阿水，係前香港無綫電視演員，亦係香港游水隊成員。佢響香港理工大學設計及紡織系畢業。
司徒瑞祈生於游水世家，阿爸司徒秉衡係國際游水裁判，家姐司徒詠怡係香港游水代表隊前成員。佢六歲開始學游水，十歲就代表香港出賽，至今已經打破咗多項香港紀錄。2004年步師弟兼好友方力申後塵加入娛樂圈，參與嘅第一部電視劇係《赤沙印記@四葉草.2》。
司徒松

司徒松（英文：Keith Stuart），係美國音樂製作人。

簡歷
佢為信樂團專輯《信樂團同名專輯》做監製。
司徒氏

根據2010年進行嘅中華人民共和國第六次全國人口普查（中文：中華人民共和國第六次全國人口普查），喺中國大陸姓司徒嘅人有大約45,000人，係第四大複姓，次於歐陽氏、上官姓（中文：上官姓）同皇甫氏。
台江區

台江係中國福建福州一區，面積18平方公里，人口31萬。
台慶強勢列陣

《台慶強勢列陣》（英文：Anniversary Programme Presentation 2019）係香港電視廣播有限公司製作嘅台慶特備節目，介紹52週年台慶期間嘅劇集同綜藝節目。節目由2019年9月29號到10月20號逢禮拜日晚22:30－23:00喺翡翠台播。
台州路橋機場

台州路橋機場（粵音：toi4 zau1 lou6 kiu4 gei1 coeng4）係喺中國浙江嘅一個機場，喺1987年嗰陣起好兼開嚟畀人用。
台式蛋餅

台式蛋餅係台灣小食，通常當早餐食，主要用雞蛋同麵粉整成兩層餅皮，煎成班戟形狀，入面包起鹹嘅餡，譬如芝士、火腿、煙肉、肉鬆。
台東區

台東區係日本東京嘅其中一個區。

地理
位置
東經139°46′47″、 北緯35°42′46.5″（上野公園7番20號、國立科學博物館）
自然環境
公園同綠地邊度都有，自然環境幾好。亦係東京都內自然環境破壞程度較低嘅地區。
區內四圍都有植櫻花木，隅田川周邊以外嘅住宅地、商業地等地都種櫻花木。

鄰近嘅行政區
東京都
千代田區
文京區
荒川區
墨田區
中央區
區沿革
1947年（昭和22年）3月15號 - 舊東京市下谷區同淺草區合併成立。
1997年（平成9年）3月15號 - 區誕生50周年。
2007年（平成19年）3月15號 - 區誕生60周年。
主要事件
1950年（昭和25年）3月10號 - 台東會館事件。
1951年（昭和26年）3月21號 - 淺草美軍暴行事件。
1985年（昭和60年）11月29號 - 國電同時多發游擊事件。
台山話

台山話（台山話讀 /hᵘɔi²² san³³ va³²⁻³²⁵/）屬粵語四邑方言片，係四邑話嘅代表語言。好多情況下台山話就係四邑話嘅代名詞。

分布範圍
台山話（四邑話）主要分布喺中國大陸廣東省江門市（原稱四邑，後因鶴山加入改稱五邑）嘅新會、台山、開平、恩平四縣（市），以及江門市區、鶴山嘅部分地區，大陸以外嘅華人社區（尤其是北美）。江門市區講帶有好多五邑話發音特點在內嘅白話。

江門五邑介紹
江門五邑（台山、新會、開平、恩平及鶴山）流通嘅一般都係四邑粵語同廣州粵語（廣州話）。五邑（舊名四邑）粵語以台山話（台城話）為代表。台山係一個著名僑鄉，海外台山華僑130萬，台山本地區人口110萬。出名嘅藝人，好似Beyond樂隊嘅黃家駒、黃家強兄弟，陳百強、麥嘉等等都係台山人。

語言特點
台山話（四邑話）係粵語各種方言中相當之具有特色嘅一種，同廣州話差異明顯。差異嘅表現喺語音上，亦表現喺辭彙上。

語音
同標準粵語一樣，台山話保留咗許多古漢語語音嘅特點。喺某啲方面比標準粵語保留嘅成分更多。例如，佢完整保存咗四種入聲，「北白伯百」四個字音調都唔同（粵語中百、伯同音）。
台山話共有9個音調，參考粵語音調分別記為陰平/陰去（衣/意）、陰上（倚）、陽平（移）、陽上（以）、陽去（易）、中入（百）、陰入（北）、低陽入（伯）、高陽入（白）。採用五度標音法時，呢啲音調嘅調值分別係33、55、11、21、32、33、55、21、32。同粵語相比，調值有所改變，合併咗陰平同陰去，而原來合併為中入音嘅低陽入就保持獨立。
聲調表

國際音標（標示調值）ji33ji55ji33ji11ji21ji32pak55pak33pak21pak32
此外，台山話重有變調現象，主要包括三種情況：
升變調，將一字嘅調值喺最尾升到最高。除咗陰上同陰入之外，其他音調都可以升變調。除入聲外重有4種可升變調嘅音調，令到實際發音嘅調式增加4種：
33->35 例如：學生33証->學生35
11->15 例如：金錢11->工錢15
21->215 例如：該21（呢/哩）->該215（呢度/哩度）
32->325 例如：話32說->講325
而入聲變調時，會喺最尾一字後尾加上一個e55音節。甚至有時非入聲字變調亦可拉長出一個e55出來，意思不變。例如該21欸55=該215。
呢種變調應用廣泛，常用於名詞詞尾（包括單音詞）。學者鄧鈞認為相當於現代標準漢語嘅兒化現象。
因爲欸e55呢個字有時跟喺動詞後面做助詞，形式上同升變調相似，亦有類似簡化為音調改變嘅現象，因此需要辨析。例如：跟欸我=跟著我，講得快都會變成跟35我。呢種情況因為欸字有語法含義所以同名詞嘅變調唔多相同。至於兩種形式相似嘅變調係咪有聯繫就未有結論。
高平變調，將一字嘅聲調根據原讀音係咪入聲分別變爲陰上或陰入，調值55。用於某啲辭彙，往往因為台山話嘅33調值部分對應於粵語嘅55調值，因此喺部分辭彙中沿襲音調。例如「上高」（上面）後一字音調同粵語。此外，呢種變調喺標準粵語中亦廣泛存在。
低降變調，將一字嘅聲調根據原讀音係咪入聲分別變為陽上或低陽入，調值21。特點如下：
可用於對現有嘅字進行轉義，例如竇字用於“窩”、“洞穴”等意思或作量詞時使用低降變調，用於其他含義用正常調值32。
有時被變調嘅字意義完全唔變，但喺不同嘅配搭有不同嘅讀法。例如「章魚11」嘅魚字唔變調，「墨魚21」嘅魚字變調。
被變調嘅字可以出現喺詞語開頭。例如：木32工→木21頭
低降變調後重可以再升變調，例如「買魚215」。
此外，重存在一啲零散嘅變調現象。台山話嘅變調研究目前重未充分，處於歸納階段，關於幾時用邊種變調，重未有好明確嘅總結。
台山話將古音以t為聲母嘅字（如打）變成零聲母，因此會有大量零聲母嘅字。當呢啲字跟住一個鼻音音節時，就會連讀成一個音節。另外重有一啲類似嘅音變。
此外，某啲字詞往往有文白兩種讀音，而部分字詞嘅發音沿襲或仿照粵語發音而唔係跟循本地發音。

文法
台山話喺文法方面一個突出嘅特點，就係人稱代詞單複數嘅表達。同標準粵語以及現代標準漢語唔同，佢唔用詞尾（粵語「哋」，標準漢語「們」）區分，而喺通過變調、變音等內部屈折來表示。另外，指示代詞中表示「呢」同埋「呢度」嘅「該」，表示「嗰」同埋「嗰度」嘅「恁」亦通過屈折來區分。
人稱代詞：我ŋɔi33（單）→我ŋɔi21（複）；你ni33（單）→你niεk21（複）；佢k'ui33（單）→佢k'iεk21（複）；另有一個「非特指第三人稱」代詞，相當於「人哋」或者「第個」：惗niεk55，可以單獨用，亦可以組成「人惗」，意思一樣，無單複數。注意佢個發音除音調外同複數嘅「你」相同但意思完全唔同。
指示代詞：該k'ɔi21=呢 → 該k'ɔi215=呢度；恁nen21=嗰 → 恁nen215=嗰度
疑問代詞：乃nai21=邊 → 乃nai215=邊度
疊用形容詞方面，台山話可以將兩個字重疊，其中一個升變調，以表示程度。一般第一個字變調，表示程度加強；第二個字變調，表示程度減弱。例如「紅紅」可以表示「非常紅」（紅15紅11）或者「有啲紅」（紅11紅15），取決於邊一個字有變調。
兜字係台山話特有量詞，粵語同標準漢語都叫「棵」。粵語量詞「啲」被細分成兩個，倷（nai55）同埋伱（nit55）程度唔同，前者要比後者表示更多嘅數量，至於「啲多」就變成「伱子」（nit55du35）
句法方面，大部分同粵語相同，但下面呢個係台山話特有嘅句型：
我都聽唔見句。（我一句都聽唔到）

辭彙
以下詞彙為台山話部分特有詞彙同埋俗語：
打暴：第一次
法嚹：窿嚹，法字讀陽上（21）。
險過老鼠噬貓鼻：俗語，形容極度危險。
斧頭唔大柄大：俗語，形容某件事情次要部分嘅開銷比主要部分重高。
三個狗仔數過夜：俗語，比喻做嘢慢。
跟著好人做好人，跟著生婆學拜神：生21婆，即神婆，幫人做法事或者算命看相等等嘅女人。
喃譕佬撞到狗—冇細符：歇後語，喃譕佬，指專門幫人做法事嘅道士或和尚；冇細符=冇辦法，同粵語冇晒符，但喺度細字語帶雙關。
未見過大蛇屙屎，生雞漏蛋—少見多怪：歇後語，生雞指冇閹到嘅公雞。（粵語亦有大蛇屙尿一說，但呢個較為完整）

代表語言及方言
台山話（四邑話）係以台山台城鎮為中心嘅，越偏離呢個中心嘅發音就越接近於粵語粵海片（廣州話）。因此，鶴山同埋江門市區嘅口音更接近廣州話。台山話嘅代表語言係台城話，發音同白話嘅區別比其他台山話更加大。

花絮：日月潭
台山話中日同月兩個字好容易造成混淆，但呢兩個字並唔同音，甚至差別唔算好細。但係由於各地方言嘅差異，開平赤坎片方言中嘅「月」字啱啱同台山水步片方言中「日」字同音。咁啱喺開平市操這兩種口音嘅人都好多。於是「三個月」嘅個字常因連讀省略，同「三日」混淆。遇到呢個情況，請務必要對方講清楚，中間係咪有個「個」字，因爲「三個日」係唔啱語法嘅。呢度對初學者來講係一個可能會遇到嘅「潭」（氹），故名為「日月潭」。
吉竹範子

吉竹範子 ，係日本嘅一個配音員。

配音作品一覽
呢個表唔完整，歡迎加料。
吉縣

吉縣係中國山西臨汾一個縣，總面積1779平方公里，人口11萬。
吉祥航空

吉祥航空係中華人民共和國一間航空公司，總部設響上海。
吉祥草

吉祥草（粵拼：gat1 coeng4 cou2；學名：Reineckia carnea）係百合科吉祥草屬嘅長年生常綠草本植物，原產地喺中國嘅江蘇、浙江、安徽、江西、湖南、湖北、河南、陝西嘅秦嶺以南地區、四川、雲南、貴州、廣西同廣東。而家呢種植物一般喺中國內地海拔170——3200米且既陰暗又潮濕嘅山坡、山谷或密林入邊。

形態
植物高大概3dm，地下係匍匐根莖，喺節度生根。葉一般一抽生喺根莖位或節度，長線形或帶狀披針形，先端逐漸尖，長15~30cm。花係穗狀花序，淡紅色，一般生喺花莖上邊，花細而清香，一般喺每年秋末開花。果係波形漿果，熟嗰時係紫紅色。

用途
呢樖嘢可以用嚟做庭院嘅觀景植物，甚至成樖嘢都可以做藥，有潤肺止咳、清熱利濕嘅功效。
吉祥道

吉祥道（粵拼：gat1 coeng4 dou6）係中國廣東省廣州市入面嘅一條一般馬路，喺洛溪新城105國道東南邊。東南邊接住如意一馬路，一直向西北去到如意三馬路路口連住吉祥北道。

概要
全長約400米，雙向行車。
吉祥路

喺廣東省廣州市嘅兩條吉祥路 (廣州)，一條喺越秀區，一條喺南沙區。
吉祥路 (佛山)，喺廣東省佛山市順德區。
吉祥路 (東莞)，喺廣東省東莞市厚街鎮。
吉祥路 (深圳)，喺廣東省深圳市龍崗區。
吉祥路 (廣州)

吉祥路 (廣州越秀)：越秀區入面嘅吉祥路。
吉祥路 (廣州南沙)：南沙區入面嘅吉祥路。
加拿大國家銀行

加拿大國家銀行（英文：National Bank of Canada，法文：Banque Nationale du Canada），簡稱國家銀行，係加拿大主流銀行之一，屬加拿大六大銀行，排名第六，但係喺魁省就最多人用，1859年創立，總部喺滿地可:封面內。
呢間銀行有中文招牌，全部都係寫 ｢國家銀行｣，所以佢其實根本冇第個中文名，但係間中有媒體誤譯加拿大國民銀行，簡稱國民銀行。
加拿大大學校際體育總會

加拿大大學校際體育總會係加拿大嘅全國性大學體育組織，而家有54間可以頒授學士或以上學位嘅會員學校。
另一個全國性嘅高校體育組織係加拿大專上院校校際體育總會。加拿大有部份院校同時係呢兩個總會嘅會員：通常大型院校打加拿大大學校際體育總會；中小型院校或者大型院校嘅非主要運動隊打加拿大專上院校校際體育總會。

已經退出
西門菲沙大學家族隊而家喺美國全國大學體育協會（NCAA）乙組西北賽區比賽。
加拿大山貓

加拿大山貓（Lynx canadensis）又叫加拿大猞猁，係貓科山貓屬一個物種，原產加拿大。
加拿大國家籃球聯賽

加拿大國家籃球聯賽（英文：National Basketball League of Canada；法文：Ligue Nationale de Basketball du Canada）係加拿大喺2011年秋季組建嘅職業籃球聯賽。
根據官方網站嘅介紹，建立加拿大國家籃球聯賽嘅目的，係為咗填補「加拿大身為全球30大籃球強國之一，唔可以冇自己嘅職業聯賽」呢個空白。之前喺1993年同埋2003年，加拿大都有人試過建立全國性嘅職業籃球聯賽，但係兩個聯賽都祇運作咗一個賽季就草草收場。

歷史
2011年，當時喺北美頂級籃球聯賽（Premier Basketball League）作賽嘅哈利法斯雨人、聖莊市街童同埋魁北克市魁北克人喺聯賽嘅季後賽裡面，因為幾個爭議性判罰而出局。由於不滿頂級籃球聯賽嘅裁判質素同埋其他利益衝突問題，哈利法斯雨人同聖莊市街童喺季後賽結束後一個鐘頭之內，同時宣佈退出頂級籃球聯賽，並且聲明唔會承認應屆冠軍羅車士達大鯊魚[暫譯]（Rochester RazorSharks）贏咗季後賽。一日之後，魁北克市魁北克人亦都宣佈退出頂級籃球聯賽。伊三支球隊之後開始計劃建立自己嘅聯賽。與此同時，另外四支球隊，包括倫敦閃電、奧沙華強力、森默西風暴同埋蒙克頓奇蹟，亦都喺好短時間之內組建咗球隊。以上七支球隊後來成為咗加拿大國家籃球聯賽嘅始創球隊。
喺第一屆聯賽裡面，倫敦閃電喺總決賽裡面以3-2嘅總比數擊敗咗哈利法斯雨人，成為第一屆盟主。
賽季結束之後，魁北克市魁北克人宣佈將會搬去滿地可隔離嘅拉華亞（Laval），但係未搬成球隊就折埋咗。魁北克人嘅位置，就被一支來自滿地可嘅球隊——滿地可爵士取代咗。
2012年6月，聯賽宣佈溫莎市將會組建一支新球隊。8月1號，球隊管理層宣佈球隊會叫做「溫莎快車」，2012賽季開始作賽。
2012年11月，聯賽宣佈渥太華將會組建一支新球隊。2013年2月26號，球隊管理層宣佈球隊會叫做「渥太華戰斧」，2013賽季開始作賽。後來，由於有評論話「戰斧」伊個名唔尊重原住民文化，所以球隊管理層將個隊名改咗做「天斧」。
2013年4月，聯賽宣佈安省布藍頓將會組建一支新球隊「布藍頓A士」，初定2013賽季開始作賽。2013年5月，奧沙華強力搬咗去密西沙加，新球隊依然叫做「強力」。2013年8月，滿地可爵士由於轉售失敗，而被聯賽暫停會籍。
2014年7月31號，聯賽宣布：由於渥太華天斧嘅東主滿足唔到聯賽嘅財政要求，董事會決定褫奪渥太華天斧嘅參賽資格；以後再有公司想喺渥太華組建球隊，要重新向聯賽申請。
加拿大地盾

加拿大地盾（英文：Canadian Shield）係加拿大東部、中部同北部嘅地盾，喺前寒武紀形成，面積約莫800萬平方公里，主面係火成岩。
加拿大廣播公司

加拿大廣播公司（英文：Canadian Broadcasting Corporation，CBC；法文：Société Radio-Canada，Radio-Canada）係加拿大國營嘅廣播公司，亦係加拿大歷史最悠久嘅廣播機構，1936年9月6號開播。旗下擁有全國性嘅電視同埋電台網絡。
加拿大專上院校校際體育總會

加拿大專上院校校際體育總會（英文：Canadian Collegiate Athletics Association；法文：Association canadienne du sport collégial）係加拿大嘅全國性專上學院體育組織，而家有95間會員學校。
另一個全國性嘅高校體育組織係加拿大大學校際體育總會。加拿大有部份院校同時係呢兩個總會嘅會員：通常大型院校打加拿大大學校際體育總會；中小型院校或者大型院校嘅非主要運動隊打加拿大專上院校校際體育總會。
加拿大國籍法

加拿大國籍法訂明一個人成為加拿大國民嘅條件，目前嘅國籍法係建基於《1976年公民身份法》，喺1977年2月15日生效，適用於加拿大所有省份同地區。
除咗少數例外情況，幾乎所有喺加拿大出生嘅人都喺出生時自動成為公民。 外國公民喺加拿大居住至少三年之後，持有永久居留權並精通英語或法語之後，可以入籍。
加拿大由幾個前英國殖民地組成，早前嘅居民係英籍人士。 1867年起，加拿大逐漸從英國獲得自治權。1947年，加拿大正式制訂獨立於英國嘅公民身份，並喺1977年取消英籍人士嘅特殊入籍政策。 不過今日嘅加拿大公民仍然可以透過英聯邦公民嘅身份喺英國選舉中投票並擔任公職。

1947年前
1947年前，加拿大並無獨立嘅國籍法。即使加拿大喺1867年成為自治領，大英帝國內嘅國籍問題仍然係由英國管理。1911年大英帝國會議成為轉捩點，會議嘅共識——帝國國籍係適用於帝國內嘅統一國籍，而每個自治領有權制訂當地國籍。《1914年英國國籍及外國人地位法令》令帝國歸化適用於自治領以外嘅殖民地，而自治領可以自行決定係咪採用呢項歸化措施。隨後加拿大通過《1914年歸化法令》，容許喺加拿大住滿五年嘅外國人歸化成英籍人士。
「加拿大公民」一詞最早出現喺《1910年移民法令》，加拿大公民嘅定義係喺加拿大出生、定居或歸化嘅英籍人士。《1910年加拿大國民法令》創立「加拿大國民」，將有關嘅國籍身份擴展至加拿大公民嘅妻子以及男性公民喺海外出生嘅子女。不過上述身份只係作為英籍人士嘅子類別。

1947年起
除住加拿大參與第二次世界大戰，加拿大人對主權國地位嘅渴求與日俱增，同時間社會各個民族嘅衝突變得緊張。於是政府推出《1947年加拿大公民身份法令》，創建獨立於英籍人士嘅加拿大公民身份，提供獨立主權國嘅象徵，並希望透過加拿大人嘅共同身份緩和民族衝突。
隨住加英關係改變，加拿大喺70年代開始逐步廢除英籍人士嘅特權，如投票權。《1976公民身份法令》將英籍人士嘅身份排除喺加拿大法律之外，唔再賦予英籍人士入籍加拿大嘅特權。 同時間，英國亦審視其國籍法，《1981年英國國籍法令》將英籍人士嘅定義收窄，唔再視為等同於英聯邦公民。其後，加拿大公民可以憑籍英聯邦公民嘅身份喺英國投票同擔任公職。

取得
《1976公民身份法令》下，加拿大公民可以透過以下途徑取得：
喺加拿大出生（除非父母雙方都不是公民或永久居民，並且父母任何一方是外國政府的代表、其僱員或任何被授予外交特權或豁免權的人）
喺海外出生且父或母為加拿大籍
喺加拿大居住滿三年
1947年以前因婚姻而喪失英籍人士身份嘅婦女
喺1977年2月15日之前根據該法令推遲外國出生登記（該規定於2004年8月14日廢除）。
法令第8條規定，喺加拿大境外出生嘅人士，而父母都係透過境外出生而成為加拿大公民，除非同加拿大有特定聯繫並申請保留加拿大公民身份，否則會喺28嵗時其公民身份。 歸化人士喺境外出生的子女唔受第8條規定嘅約束；1977年2月15日之前出生嘅任何人都唔受約束。

日裔人士
根據1988年嘅賠償協議，任何喺1941年至1949年期間被驅逐出境或被註銷國籍嘅日裔人士及其後代都有資格取得公民身份。

王室成員
雖然加拿大君主長居英國，但仍被視為加拿大人而非外國人，唯現行法律並無有關君主同其他王室成員取得加拿大籍嘅條文。
吳香倫

吳香倫（Helen Ng，1959年8月10號—）係香港無綫電視藝員。佢喺香港出世，1975年用歌手身份出道，1977年加入無綫電視，主要做《歡樂今宵》歌手，1986年走人，到2008年返歸，演出電視劇。
吳香君

吳香君，台灣時代力量政治人物，2022年曾經代表時代力量參與新北市第三選舉區議員選舉，但未能當選。
吳鳳鳴

吳鳳鳴係香港女演員，主要演出舞台劇，亦演出過一啲電影。
佢憑舞台劇《尋找快樂時代2017》攞到2018年第27屆香港舞台劇獎「最佳女配角（悲劇/正劇）」。
吳頌今

吳頌今，筆名頌今，男，漢族，江西南昌人，西元1946年10月7日（農曆丙戌年九月十三日）生於九江，喺蘭州、銀川、成都度過童年，畢業於上海音樂學院作曲綁，國家一級詞曲作、資深音樂製作人、現任中國片廣州公司高級老編、香港佛教文化產業佛教音樂委員會委員、頌今音樂工作室藝術總監。
培養包裝後走紅嘅歌手同弟子有楊鈺瑩、陳思思、周亮、黃偉麟（澳門）、朱含芳、蔣文華、小周等十餘人。從業三十年，創作聲樂、器樂作品5000餘首。

簡歷
吳頌今於70年代創作知名兒歌《井岡山下種番瓜》。一九八零年，於由上海音樂學院，攞多江西音協《心聲歌刊》同《心聲詞報》嘅副主編。
1987年，南下廣州，加盟中國片公司廣州公司。
1990年，為《灞橋柳》譜曲。
1992年，為《風含情水含笑》創作啲歌詞。
1995年元月，正成立“頌今音樂工作室”，成為中唱廣州公司嘅主任老編、“頌今音樂工作室”嘅藝術總監。旗下籤約歌手有陳思思、朱含芳、楊洋、金彪、秦天、高歌、楊柳。
1997年頭，喺北京榮獲“中國流行歌壇十年成就獎章”。
吳頌今勤力多產，30年嚟已經發表各類聲樂，器樂作品同啲歌詞5000餘首，佢《打靶架歸來喜洋洋》等10餘首作品獲過國家一級創作佐獎，《井岡山下種番瓜》等10餘首歌被選入大、中、小學同幼兒園音樂教材中。另外，“頌今音樂工作室”系中國首家國際互聯網上嘅專業音樂工作室站點。
2022年1月8號，喺南昌市圖書館主辦嘅“豫章講壇”擔任主講人。
吳鳳亮

吳鳳亮係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。
吳麗珠

吳麗珠（英文：Lily Ng，1962年8月28號—），係香港演員，1980年第九期無綫電視藝員訓練班畢業後加入無綫電視，喺《歡樂今宵》演出而出名，直到1995年《歡樂今宵》停播後淡出電視圈，到2009年應亞洲電視邀請而復出。

演出作品
呢個表唔完整，歡迎加料。
吳驊昇

吳驊昇（粵拼：ng4 waa4 sing1，Ng Wa Seng，1999年8月2號—），喺澳門出世，係澳門足球運動員，而家澳門足球代表隊嘅成員。
后里區

后里區（粵拼：hau6 lei5 keoi1）係臺灣臺中嘅一個市轄區。
后髮座

后髮座（Coma Berenices）係家下八十八西洋星座之一。佢響天球赤道一帶，佔天球面積386平方度。地球北半球來講，后髮座係春天嘅星座，即係春夜會見到。肉眼可以睇到嘅星，約莫55粒到。有一到四等星2粒，即係有4等星2粒。
后羿

后羿，又叫羿，係中國傳說入面，堯時一個壯士。

后羿射日
傳說，天上原本有十個太陽，后羿用箭射咗九個落嚟。

同名人物
后羿亦可以係夏代部落東夷族有窮氏個阿頭。
兩個后羿成日俾人混為一談。但由於兩個都係傳說人物，而夏朝又重未有文字，所以都唔知兩個后羿堅定流同有無關係。
后神星

后神星（Hera），即係小行星103，係太陽系小行星帶嘅一粒小行星，喺1868年9月7號發現。
后里站

后里站喺台灣臺中市后里區，係臺灣鐵路管理局臺中線、舊山線嘅鐵路車站。

車站構造
島式月台兩座。
岸式月台一座。

營運狀況
宜家係三等站，停靠車種以區間車為主，少數自強號都有停靠。
自強號：僅停靠北上(順行)102次、104次、274次、170次，南下(逆行)177次(週日停駛)、6177次(週日行駛)、155次、6473次(週日行駛)。
區間快車：停靠北上(順行)2042次，南下(逆行)2011次。
后里站係中南部區間車主要折返點之一。（后里-潮州/(嘉義)）
車站內設有「鐵路之旅 - 小站巡禮紀念章」嘅戳印，畀旅客蓋印留念。
本站開放使用悠遊卡、一卡通同icash 2.0付費。
后角天后廟

后角天后廟，又叫口角天后古廟，喺香港屯門舊墟天后路，背靠住小山丘，係屯門嘅著名景點。

歷史
口角天后古廟喺屯門海口嘅角落，背靠住杯渡山，面向屯門港，所以叫口角廟。
屯門舊墟舊時係水路嘅要道，所以唔少漁民喺度聚集同居住。漁民向來信奉天后，為求神明庇護以求工作平安，於是喺屯門舊墟起天后廟嚟供奉天后娘娘。
廟喺明初（1368年）由經營鹽業嘅陶氏族人起。清代呢區嘅村民同忠義堂嘅人曾經多次夾錢重修，1931年，再度重修，先至得到而家嘅外貌。而家，廟裏面仍然有康熙三十六年（1697年）鑄造嘅一個銅鐘，係舊時浙江籍人士送嘅。由此可見舊時屯門港對外海路嘅重要性。
周邊視力

周邊視力（peripheral vision）係指喺視線中心以外嘅視覺體驗。
周錫泰

周錫泰（1976年3月19號—）係大韓民國嘅一個男藝人同埋演員。
周鎧彤

周鎧彤（英文：Ealies Chau，1983年12月5號—）係香港女模特兒，2011年出道，畀傳媒叫做「巨胸張曦雯」。

簡歷
周鎧彤喺2011年出道，主要做模特兒，加入過由艾美琦做隊長嘅女子組合「思蜜女孩」。
周鎧彤喺2018年7月出咗本慈善寫真集《周鎧彤 大不彤》，限賣八百本。
周門

周門（「門」字有地名變音，粵拼：zau1 mun2）係廣東廣州嘅一條村，地處西關平原北邊，係舊底南海縣荔溪鄉三約之一。而家屬荔灣區彩虹街道，喺中山八路北邊、荔灣路西邊、廣茂鐵路（中文：廣茂鐵路）東南邊，村入邊有荔灣圖書館同廣州市西關外國語學校。

史
周門村北有駟馬涌流經；南面地勢平緩，曾經係田。呢條村因爲係周氏族人聚居，所以叫周門。周門舊底亦叫荔灣西約、荔枝灣洲背，係荔溪鄉三約之一。周門村亦係舊荔枝灣故址、南漢御苑，約莫喺南宋咸淳年間開村，村祖係周觀達、周觀定兩兄弟，後人起咗周氏宗祠同議事廳。
周門村喺明清兩代隸屬南海縣金利司恩洲堡。中國民國時期，屬廣州市西禪區。1950年，西禪區併入長壽區，屬廣州市長壽區。1951年，屬廣州市西村區彩虹街。1952年9月，改屬西區，屬廣州市西區彩虹街。1960年5月，屬西區西村人民公社管理委員會；同年8月，西區改名荔灣區。1961年8月，撤社复街，屬荔灣區彩虹街。1985年10月，屬廣州市荔灣區彩虹街西園社區，直到而家。

交通
往日周門衹能夠行出去大馬路坐車，而今有小巴413路兜入周門。

街巷
周門路，東西向，東連荔灣路，西接周門街；
周門街，南北向，南連中山八路，北接周門路；
周門南路，南連中山八路，向北同周門街交接，又喺周門路口同周門北路交接；
周門北路，南連周門路，北接西華路。
周門西街，同周門街平行，喺周門街西邊。
周邊神經系統

周邊神經系統，又叫外周神經系統，係神經系統主要嘅部份，包括除咗腦同脊髓之外嘅神經，同中樞神經系統相對。周邊神經系統可以再細分做軀體神經系統同自主神經系統兩種。
周門路

周門路（粵拼：zau1 mun2 lou6）係中國廣東省廣州市荔灣區入面嘅其中兩條馬路，成條馬路係包括咗西南-東北走向嘅周門南路同周門北路；同埋東西走向嘅周門路。東邊去到荔灣路；南邊去到中山八路；西邊去到周門街；北邊去到小橋涌基嗰邊。

概要
由於呢兩條馬路係組成咗好似英文字母「X」咁樣嘅，呢度就分開介紹：
東西走向：全長650米，闊11米，雙向2車道。
西南-東北走向：全長1050米，闊9——12米，雙向2車道。
周霏霏

周霏霏（Feifei Chau，1992年8月1號—）係香港女演員，而家讀緊香港浸會大學電影學院影視表演系，畀傳媒叫做「地氣美女」。
周門街

周門街（粵拼：zau1 mun2 gaai1）係中國廣東省廣州市荔灣區入面嘅其中兩條街道，呢條馬路南邊喺中山八路開始，一直向北去到周門路嗰度。其中石路基重有條周門西街嘅分岔响度，係唔連埋一齊嘅。其中，周門西街嘅最北邊嗰橛係條掘頭路。

概要
由於呢兩條街係唔連埋一齊嘅，所以就分開咗介紹：
周門西街：全長450米，闊6米，唔係周門小區尐車唔畀入。
周門街：全長600米，闊9米，雙向2車道。
周防雪子

周防雪子（日文：周防ゆきこ，1988年12月3號—）係日本一個鹹片女星，喺神奈川縣出身。2009年出道鹹片界，拍過好多鹹片。2010年8月去香港拍立體鹹片《3D肉蒲團之極樂寶鑑》。
十一月十六

十一月十六係黃曆十一月嘅第十六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿七

十一月廿七係黃曆十一月嘅第廿七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿三

十一月廿三係黃曆十一月嘅第廿三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿九

十一月廿九係黃曆十一月嘅第廿九日。如果十一月係小月，呢日就做十一月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿八

十一月廿八係黃曆十一月嘅第廿八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿六

十一月廿六係黃曆十一月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿一

十一月廿一係黃曆十一月嘅第廿一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月十四

十一月十四係黃曆十一月嘅第十四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿二

十一月廿二係黃曆十一月嘅第廿二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十一月廿五

十一月廿五係黃曆十一月嘅第廿五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
周勝之

周勝之（粵拼：zau1 sing3 zi1，？—？）係西漢絳侯周勃個大仔，細佬叫周亞夫。周勃死咗之後，便由佢替代老竇嘅位置。
周初晨

周初晨（David Chow），香港音樂人，而家係寶麗金唱片嘅A&R總監。
周劍豪

周劍豪，香港親中派政治人，2023年香港區議會選舉後被政府委任做區議員。
周勃

周勃（粵拼：zau1 but6，？—前169年），西漢沛縣（家下江蘇省沛縣）人，祖籍卷縣（河南原陽）。西漢初期封為絳侯，漢文帝稱帝之後封右丞相，陳平做左丞相。兩仔係周勝之、周亞夫，諡號封武侯。
周勵淇

周勵淇（英文：Niki Chow，原名周麗琪，1979年8月30號—）係香港電影同埋電視嘅演員，都有做歌手，用過藝名周麗淇，鄉下喺上海，香港出世。周勵淇識講廣東話、普通話、英文、日文同埋上海話，擅長中國舞。中學係讀香港天主教鳴遠中學，中五理科畢業。
周勵淇係模特兒周汶錡個妹，本身都係模特兒，2001年俾馬偉豪簽咗之後轉型為演員，拍咗多套網劇、電影，2002年憑《玉女添丁》獲得香港電影金像獎最佳新人獎提名。2005年簽約BMA同推出唱片，成為歌、影、視三棲藝人，佢嘅曲風以情歌為主。

經歷
周勵淇得到無綫電視王心慰嘅賞識，喺2003年開始接拍電視劇，首部作品《翡翠戀曲》俾觀眾記住樂天派Ceci，2005年《秀才遇著兵》嘅「拾義妹」，創下最高42點嘅收視。2006年《天幕下的戀人》更將周勵淇嘅人氣推高。2008年有《最美麗的第七天》推出，2009年同鄭少秋、鄧健泓等演員合作《桌球天王》。
2005年簽約唱片公司BMA，推出第1張大碟《Pure Niki》；2006年推出《The Child Woman》同《Nikikaka》專輯。2009年推出專輯《Redefine》。2010年推出《F.L.Y》。
周勵淇亦有寫書，處女作《周麗淇·女朋友手記》暢談戀愛經驗同美容扮靚秘方，2006年推出記事繪本《The Child Woman》。2007年再推出散文集《細味心事》。2009年，推出遊記《幸福》，講自己嘅日本東北之旅；因為銷量好，2010年再推出《珍惜》呢本書，介紹日本北海道。
周卓奇

周卓奇（英文：Chow Cheuk Ki，1995年—），係香港民主黨前黨員，東區區議會上耀東選區議員。
周卓奇2019年喺區議會選舉出選上耀東選區，結果佢以3,492票打贏時任區議員趙資強嘅接班人吳清清，成功當選；2021年9月，佢喺2021年香港區議員宣誓入面宣誓有效，得以繼續擔任區議員，同年尾退出民主黨。
周凱華

周凱華（英文：Cathy Chau，1986年6月5號—）係香港女子羽毛球員，主力打雙打，2009年到2019年活躍。
周刊

周刊，係種雜誌，類似月刊、年刊同期刊，係種每星期出版嘅印刷文字媒體，嚮刊物分類上唔同報紙。
出版周刊嘅雜誌社唔夠報館出紙快，時事報導唔多。佢哋通常會偏向時事評論。
周浩民

周浩民，香港親中派政治人，香港再出發大聯盟發起人之一。
周潔儀

周潔儀（Peri Chow，1965年—）係香港新聞從業員，現任無綫新聞總編輯。
周潔儀響1990年開始響無綫電視新聞及資訊部度做，係而家其中一位經驗較豐富嘅記者。佢曾經做翡翠台《六點半新聞報道》主播，之後曾經響2001年到2002年做明珠台《七點半新聞報道》主播。2004年起退居幕後，做翡翠台新聞報道編輯工作，之後升埋做無綫新聞總編輯。
周浩雲

周浩雲（1982年4月15號—）係香港電單車手，1993年開始參加比賽，2005年到2008年參加過世界格蘭披治電單車大賽。
周漁的火車

《周漁的火車》（簡化字：周渔的火车）係中國大陸喺2001年至2002年拍嘅電影，改編自北村嘅作品《周漁的吶喊》。主演有鞏俐、梁家輝、孫紅雷等。
大堡礁

大堡礁（粵拼：daai6 bou2 ziu1，英文：Great Barrier Reef）係世界最大珊瑚礁群，響澳洲東北昆士蘭沿岸，有超過2,900座珊瑚礁同900個珊瑚島，全長超過2,600公里，面積超過344,400平方公里，係世界自然遺產。
由於天氣變暖，水溫上升，令到大堡礁珊瑚出現白化現象。如果情況持續，珊瑚礁會消失。

概要
大堡礁大到可以喺太空睇到，係全世界最大嘅由生物整出嚟嘅單一結構。不過，呢啲生物係好細好細嘅珊瑚同珊瑚蟲等有機體，數以十億計嘅佢哋聚埋一齊先至形成呢個珊瑚礁。呢個暗礁對維持生物多樣性好重要，所以喺1981年被列為世界遺產（自然遺產）。1997年，CNN將大堡礁列為世界七大自然奇觀之一，昆士蘭州嘅國民信託仲將佢認定為代表該州嘅標誌。
暗礁嘅大部分區域都劃為大堡礁海洋公園，限制咗人類活動如漁業同旅遊業對佢嘅影響。但係，地表徑流、氣候變化引起嘅珊瑚白化、棘冠海星異常繁殖等環境變化，都對生態系統造成咗打擊。為咗應對呢啲問題，佢哋實施咗綜合海岸管理 (ICM)，被視為先進嘅做法。但係到咗2021年，環境惡化嚴重到要討論係咪應該將佢列為瀕危遺產。
澳洲原住民阿博里吉尼人同托雷斯海峽島民同大堡礁共存咗一萬五千年，佢深深影響咗佢哋嘅文化同精神世界。歐洲人到咗之後，1770年嘅詹姆斯·庫克等人就開始咗探索同研究。到咗1960年代，批准喺大堡礁區域鑽石油引發咗爭議，1970年代就開始討論點樣保護佢。近年大堡礁成為知名旅遊景點，特別係聖靈群島（英文版）同凱恩斯地區最出名。估計每年嘅旅遊收入有10億澳元，或者經濟效益有60億澳元。

地理同地質
大堡礁喺昆士蘭州沿海嘅衛星照片。包括艾爾利灘同麥凱嘅部分。
大堡礁係大分水嶺山脈地區最突出嘅特徵。佢包括咗細細粒嘅默里島（英文版）。大堡礁由最北端嘅布蘭布爾礁同巴布亞新幾內亞南海岸之間嘅托雷斯海峽，一直延伸到最南端嘅萊迪艾略特島同弗雷澤島之間嘅無名海峽。萊迪艾略特島喺布蘭布爾礁東南方向直線距離1,915 km（1,190 mi）。大約900個島嶼入面，600個係大陸起源，300個係珊瑚礁起源。其中最大嘅島係面積37,379 公頃嘅欣欽布魯克島（英文版）。
新生代以嚟，澳洲大陸每年以7厘米嘅速度向北移動緊。大陸東部有一段時間持續隆起，喺昆士蘭州形成咗一條長400公里嘅分水嶺。呢段時間，火山活動同玄武岩流非常活躍，花崗岩露出嘅部分形成咗幾個島。隨住構造盆地嘅形成，珊瑚開始進入呢度，後來成為咗珊瑚海。但係大約2500萬年前，昆士蘭北部仲係溫帶水域，海水太凍，珊瑚唔能夠繁殖。從呢度開始，大堡礁嘅形成經歷咗複雜嘅過程。後來昆士蘭水域嘅氣候變成熱帶，但同時海深都改變咗，影響到珊瑚礁嘅生長同衰退。珊瑚每年直徑可以生長1-3厘米，垂直方向可以生長1-25厘米。但係佢哋需要陽光，所以喺150米以上嘅深度就好難生長。大約2400萬年前，當昆士蘭海岸變成熱帶氣候嘅時候，有啲地方開始有珊瑚生長。但係大分水嶺山脈嘅侵蝕令到沉積開始，形成咗三角洲、遠洋沉積物（英文版）同濁流沉積物，呢啲都阻礙咗珊瑚嘅繁殖。到咗1000萬年前，積聚嘅沙減少咗水深，沉積物更加延伸到遠離岸邊嘅地方，令珊瑚更難生長。不過要形成暗礁，仲需要更多沉積物喺基底積聚。40萬年前嘅間冰期，淺海嘅水溫暫時上升咗大約4攝氏度。
大堡礁南部，珊瑚海嘅Template:仮リンク。
而家大堡礁嘅基底地層係由開析海岸平原組成，上面覆蓋住從大分水嶺山脈沖刷落嚟嘅沉積物，底下仲有古老暗礁同火山)嘅殘跡等海丘。合作研究中心（英文版） (CRC)入面嘅珊瑚礁研究中心發現咗50萬年前嘅珊瑚骨骼礦床。大堡礁海洋公園管理局 (GBRMPA)認為，最早嘅暗礁大約喺60萬年前開始形成，而家生長緊嘅珊瑚群大約喺2萬年前開始喺上面生長。澳洲海洋科學研究所（英文版）都同意呢個睇法，話生長開始嘅時期係最後冰期盛期，當時嘅海深比而家淺咗大約120米。
由2萬年前到6000年前，海平面因為海水面變化而上升。跟住呢個變化，珊瑚喺海岸平原上生長得越嚟越高。大約1萬3千年前，海平面比而家低咗60米左右，嗰陣時海岸平原嘅丘狀部分變成咗大陸島，珊瑚就喺周圍繁殖。當海平面開始上升，大陸島就淹沒咗，珊瑚就喺成個海丘上面生長，形成而家嘅小島（礁）同暗礁。大約6000年前到而家呢段時間，大堡礁附近嘅海平面冇再上升。CRC珊瑚礁研究中心認為，而家生長緊嘅珊瑚係8000-6000年前形成珊瑚礁嘅珊瑚冇滅絕，一直繁殖到而家。同最初形成珊瑚礁嘅古代堡礁差唔多嘅結構，可以喺西澳北部嘅金伯利地區睇到。
被列為世界遺產嘅大堡礁區域分成70個生態區，其中30個係珊瑚礁嘅生態區。北部有帶狀珊瑚礁同三角洲堆積礁，但係其他地方就冇呢啲類型嘅珊瑚礁，亦都冇環礁。同埋，珊瑚礁幾乎冇直接同澳洲大陸接觸。
裙礁好常見，特別係喺南部，好多都係同Template:仮リンク呢啲島嶼連埋一齊。有潟湖嘅珊瑚礁喺南部最多，北部嘅Template:仮リンク外海都有。中部最常見嘅係Template:仮リンク附近嘅新月形珊瑚礁，喺大堡礁海洋公園最北面同南緯20-22度嘅斯溫礁都可以見到。台礁就喺約克角半島同夏洛特公主灣到凱恩斯呢一帶好普遍，喺礁內嘅好多島都有發展。另一方面，離大陸好近嘅欣欽布魯克島有山、峽谷同熱帶雨林，欣欽布魯克海峽（英文版）仲有大片嘅紅樹林。
大場健史

大場健史（1967年8月14號—）係日本足球員，司職後衞，效力過日產汽車，鹿島鹿角，柏太陽神，及川崎前鋒。
大塊田

大塊田（Old bitch）來源可能係1970年代以後啲香港電影文化，廣東話潮流用語。例如1996年電影《旺角揸fit人》裏面，吳鎮宇演出嘅古惑仔角色「叻君」（Kwan）經常以「淫賤大塊田」來形容女性。

詞解
《旺角揸fit人》裏面叻君嘅其中一句對白字幕（4:38）：「呢個驅風去濕淫賤大塊田（英文：You old bitch！）」
大塊田，意指經常同好多人或同一個人發生性關係嘅中年女人，暗喻係淫婦，因此佢係含貶義同歧視嘅形容詞。
佢可以分為「田」同「大塊」去分析。田係指農夫日鋤夜鋤嘅田地，比如有豐富性經驗嘅女性嘅身體。大塊係指年紀大，即中女之上。

草根色情文化
網上亦有人用大塊田形容女人。Youtube，有用戶講過：「驅風去濕淫賤大塊田,,,,,,,﻿」。
Uwants有帖子標題係「插番幾下！淫賤大塊田」。
高登討論區一個關於J圖同性幻想討論，入面有人又引用該電影對白，又繼而暗示田蕊妮。

用法差異
「大塊田」可以係一個花名（雅號），亦可以係粗口。
呢頁嘅詞解同田蕊妮嘅花名「大塊田」無關。
字面意思：北方官媒用過「大塊田」字眼，以普通話一句陳述：「現在種大塊田，方便機械化作業」。但以粵語性暗示含義解讀，會係：「而家好大塊田，方便幾支跳蛋抽插（機械化作業）」，未知大陸人有冇相關暗示。
大塘村

大塘村，喺廣州南郊，係海珠區嘅一條自然村，舊底屬番禺縣茭塘司。村大姓係李、林、曹、蘇、馬。1958年之後，分屬新滘公社紅衛大隊同上橋大隊。1999年，改屬江海行政街。
大場真人

大場真人 ，係日本嘅一個男配音員。

配音作品一覽
呢個表唔完整，歡迎加料。
大場啓

大場啓（1976年4月2號—）係日本足球員，司職中場，效力過德島漩渦。
命令行介面

命令行介面（英文：command-line interface，簡稱 CLI）係用家介面嘅一種，指部電腦齋靠顯示一行行嘅字嚟同用家互動。部電腦會用命令提示符話畀用家知佢可以接收命令，接收咗用家打嘅命令（可以係文字、數字、或者其他符號）做輸入之後，然後做運算，輸出結果喺熒幕或者終端機顯示。
負責做呢種互動嘅軟件或者韌件叫做命令行直譯器（command-line interpreter）。
命名實體識別

命名實體識別（英文：named-entity recognition，NER）係指由一段字串入面搵出邊啲字係表示有名實體（named entity；即係一件特定嘅物體，例如係某個特定嘅人或者某笪特定嘅地方呀噉）嘅，例如 John hit the ball 嗰句句子入面 John 就係一嚿有名實體。命名實體識別呢家嘢可以用到好多統計方法。
命令提示符

命令提示符（英文：command prompt 或者簡稱 prompt）或者命令提示字元（prompt character）係指任何命令行直譯器用來話畀你知佢 ｢準備就緒，你可以打命令｣ 嘅字或者符號。
唔同嘅操作系統有唔同嘅命令提示符或者命令提示字元。例如類Unix系統嘅標準命令提示符係一個單一嘅命令提示字元$，表示你係一個用標準介面嘅普通用家，或者%，表示你係用 C shell 嘅普通用家，或者#，表示你目前嘅身份係管理員；CP/M、MS-DOS 同 cmd.exe 嘅標準命令提示符都係磁碟機名或者路徑名再加>。呢啲操作系統都有提供方法改命令提示符，可以顯示多一啲有用嘅嘢。
唔係操作系統嘅其他命令行直譯器都有唔同嘅命令提示符。例如 Python 嘅標準命令提示符係>>> 。
早期嘅微型電腦嘅操作系統好多時係 BASIC，好多呢啲系統嘅命令提示符都有 ｢Ready｣ 或者 ｢Ok｣ 嘅字樣。Apple II 係少數例外，用嘅係單一嘅命令提示字元；> 表示用緊整數 BASIC，] 表示用緊浮點數 BASIC，* 表示用緊監督程式（機械語言）。
命名空間

命名空間（namespace）喺編程上係指一隻程式語言裏面專門攞嚟幫變數或者物件改名嘅符號，目的係要確保每款變數或者物件都有一個獨特嘅名，個程式唔會撈亂（能夠識別佢哋）。
呢種功能喺軟件工程上相當重要：軟件工程好多時都會涉及多位軟件工程師分工各自寫啲源碼。命名空間能夠用嚟確保將佢哋寫嘅碼結合埋一齊嗰陣唔會有「撞啱若干個變數同名」噉嘅撈絞情況。
命定悖論

命定悖論（英文：predestination paradox）係指一件事件引致下一件，但下一件事件同時又係第一件事件嘅起因。原則上，呢點唔符合邏輯，不過某啲故仔會講角色因為穿越時空而遇到命定悖論。例：主角坐時光機返到過去想避免一場火燭發生（火燭發生引致主角想返到過去），但主角喺未發生火燭嘅時間唔小心撞跌咗一盞煤油燈，搞到火燭（主角想返到過去引致火燭發生）。
城門谷公園

城門谷公園，香港公園之一，遊樂場之一，新界荃灣大窩口北面，城門谷城門道，隔離係象山邨同石圍角邨，英文叫Shing Mun Valley Park。
公園都幾大，前身係象鼻山臨時房屋區同臨時遊樂場。成個公園範圍佔地十公頃七三，喺1997年12月15號落成啟用，由康樂及文化事務署管理。公園內全面禁煙。
公園分為北園同南園，畀啲人運動消閒。
北園有五個網球場、一個長者健體園地同一個兒童遊樂場，重有二個男女厠所。
南園有一個硬地小型足球場兼手球場同五座可坐375名觀眾嘅看台、兩個籃球場兼排球場同兩座可坐186名觀眾嘅看台、一個兒童遊樂場同足健徑，重有小型人工瀑布同6米高嘅噴泉。

城門谷運動場
公園內設有中央部份係城門谷運動場，將公園分開南園同北園。運動場擁有全天候8線400米跑道、11人草地足球埸同收費停車場，喺1998年8月啟用，由康樂及文化事務署管理。

城門谷游泳池
公園西面有城門谷游泳池，1999年啟用，由康樂及文化事務署管理。
城關

城關（粵拼：sing4 gwaan1）係中國常用地名，一般表示縣府所在，同縣治、縣城意思差唔多。因爲過去好多縣城唔係鄉鎮編制，所以改制時根據當地人稱呼，用城關做名，根據政區類型，有以下呢啲政區，佢哋都有好多處：
城關區
城關鎮
城關鄉
城關人民公社
「城關」意思，係話佢係呢個縣最關重嘅地方，作爲縣府係經濟、政治、軍事、文化嘅中心。舊時作爲縣嘅政治中心，係一處城池，作爲軍事中心，會設關卡，所以合埋叫「城關」。有啲地方，縣府搬咗，但作爲習慣，「城關」稱呼沿用落。
城門谷游泳池

城門谷游泳池（英文：Shing Mun Valley Swimming Pool），舊名城門谷綜合泳館，係香港新界荃灣區嘅一個公眾游泳池，喺荃灣城門谷城門道21號，由康樂及文化事務署管理。
城門風水樹林特別地區

城門風水樹林特別地區（喺1977年6月14號劃定），簡稱城門風水林，係一個喺香港新界中西部嘅城門郊野公園裏面嘅特別地區，佔地6公頃。呢個特別地區係香港第一批劃定嘅特別地區之一。
另一方面，呢度喺1975年2月25號亦被鑑定為第一批具特殊科學價值地點之一。呢處一共有76種唔同嘅樹木品種，全部都被認為係由17世紀起已經存在。
城門河第二海濱花園

城門河第二海濱花園，香港公園之一，遊樂場之一，喺沙田大涌橋路，城門河邊，近沙田畫舫，即酒樓水中天，英文叫Shing Mun River Promenade Garden No. 2。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
城門谷運動場

城門谷運動場，香港運動場之一，喺荃灣城門道，就近象山邨同城門谷公園，英文叫Shing Mun Valley Sports Ground。行政上歸荃灣區。設施有運動場、草地球場，以及十一人草地足球場。
場有四公頃八，一九九八年八月一號開張，歸康樂及文化事務署管。
場中足球場有泛光燈嘅草地場，圍咗全天候跑道四百米，有八線。另有其它田徑設施、看台兩個，總共有五千觀眾席。開朝六點三，晚收十點半，逢禮拜一為保養日，但係跑道照開，畀市民緩跑。
城門谷運動場開張之前，楊屋道嘅荃灣運動場，一直係荃灣區主要田徑運動場。但係荃灣運動場看台無蓋，而跑道只係沙地，因此唔能達到田徑運動場地標準。所以，有咗城門谷運動場之後，區內就有及格田徑場。
城門隧道

城門隧道（Shing Mun Tunnels）係香港新界嘅行車隧道，連接荃灣區梨木樹同埋沙田區大圍，1990年4月20號通車。

簡介
城門隧道喺1987年2月開始起，用咗超過10億港元，香港公益金1989年12月喺度搞百萬行，1990年4月20號通車。
隧道由兩組雙程雙線分隔雙管隧道組成，分別係孖指徑隧道同埋針山隧道，兩組隧道分別穿越孖指徑同埋針山。孖指徑隧道長1公里，而針山隧道（屬沙田區 R19）就長1.6公里，總長度2.6公里。成段車速限制都係時速70公里，單管雙程行車限制係時速50公里。兩組隧道之間都以高架橋連接跨越城門峽同埋下城門水塘。城門隧道嘅收費廣場設在喺梨木樹，有13個收費亭，其中9個係人手收費亭，其餘4個係快易通專用嘅自動繳費亭。
喺2007年，城門隧道平均每日行車量達53,800架次，全部劃一收費HK$5，通車以嚟都冇加過價，係往返沙田同市區嘅收費隧道之中收得最平嘅。城門隧道亦係來往葵涌市區及新界東最直接嘅主要幹道，但喺2009年全面通車嘅八號幹線青沙公路已經取代城門隧道，成為由新界東來往大嶼山、美孚、青衣島以及香港國際機場嘅最快幹道。
城門隧道轉車站

城門隧道轉車站，香港一轉車站，喺葵涌和宜合，城門隧道出入口處。方便人轉巴士。
車站一分為二。來回線互不相通。隧道出口一邊，上巴士往九龍、葵涌、荃灣、青衣，一律唔使畀錢。入口一邊，往部份線唔使加錢。
城門谷

城門谷（Shing Mun Valley）係香港城門附近山谷，響荃灣同沙田之間。城門谷個範圍唔係一致，呢一帶好幾個谷。
城門谷呢個名，最初係20世紀初想響城門一帶，起銀禧水塘（今日城門水塘）而來，個計畫就提到城門谷，即係水塘兩條壩同幾座山圍住個谷。三座山，東係針山，西係大帽山，南係孖指徑。西南一條壩，叫菠蘿壩，響菠蘿凹，原本就係城門行去荃灣拗口，變水塘前，起壩檔住升高咗嘅水位。而西南壩閘住去沙田城門河水。
而後期亦都叫荃灣到城門之間個山谷做城門谷，而近年又專指象鼻山東南個谷做城門城谷，起有城門谷公園，城門谷游泳池等等設施。
重有人認為城門谷應該包埋，西南城門河流經嘅峽，即係下城門水塘一帶。
城門郊野公園

城門郊野公園（Shing Mun Country Park）係香港嘅郊野公園，1977年6月24號劃定，喺新界中部，北起鉛礦坳，南到城門水塘道；西起大帽山，東到草山、針山，有1,400公頃大，入面有城門水塘。郊野公園範圍重包括城門風水樹林特別地區同大帽山高地灌木林區特別地區。
南大東機場

南大東機場（粵音：naam4 daai6 dung1 gei1 coeng4）係喺沖繩琉球群島嘅一個機場，喺1934年嗰陣起好兼且開放畀人用嚟搭飛機。
南大東村

南大東村（日文：南大東村／みなみだいとうそん Minamidaitō son */?）係日本沖繩縣島尻郡嘅一個町。
南天寺

南天寺（Nan Tien Temple）位於澳洲悉尼以南80公里嘅臥龍崗伯克利（Berkeley）區，佔地約22公頃，南天寺建築面積達11000平方米，係南半球最大嘅佛教寺廟。寺廟係佛光山嘅分院，由台灣星雲法師籌款所建，1992年動工，1995年起好。南天寺採用中國宮殿式建築，取名「南天」，寓意成為南半球嘅天堂，促進多種文化交流。
南大河州

南大河州（Rio Grande do Sul）係巴西南部一州，首府阿利格里港。